Jahonda istagan kishi vizasiz bora oladigan joylar, mamlakatlar ancha kam. Ammo quyidagi 14 davlatning eshiklari 198 mamlakat fuqarolari uchun har doim ochiq. Biroq turizm bilan shug‘ullanish osonligiga qaramay, ro‘yxatdagi 4 ta davlatga sayyohlar biroz ko‘proq borishadi. Bular — Mozambik, Kot-d’Ivuar, Uganda va Maldiv orollari. Bu mamlakatlarga yiliga kamida 1 mln sayyoh keladi. Ochiq davlatlar ro‘yxatiga kiruvchi Tuvaluga esa sayyohlar e’tiborini qozongan davlatlar qatorida so‘nggi o‘rinni egallagan. Yiliga ushbu mamlakatga atigi 2400 ga yaqin xorijlik keladi.